
ΑΠΟΣΠΑΣΜΑ                        
Από το πρακτικό της με αριθ. 33ης/2023 Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 311/2023
Στη Λευκάδα σήμερα  στις 8 του μηνός Αυγούστου του έτους 2023, ημέρα Τρίτη και ώρα 12:00,  ήλθε σε τακτική, διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 18708/4-8-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.
                ΠΑΡΟΝΤΕΣ                                                                ΑΠΟΝΤΕΣ                   

	Τυπάλδος Νικόλαος

	2
	Τσιρογιάννης Γεώργιος

	Κοντογιώργης Σπυρίδων

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Τέθηκαν για συζήτηση τέσσερα (4) θέματα Εκτός Ημερήσιας Διάταξης.

ΘΕΜΑ 3ο:  Απόφαση Ο.Ε. για μη άσκηση έφεσης του Δήμου Λευκάδας κατά της αριθ’ A160/2023 απόφασης του Μονομελούς Διοικητικού Πρωτοδικείου Μεσολογγίου. 

Εισηγήτρια: Μαυρέτα Καρύδη, δικηγόρος του Δήμου

Ο Πρόεδρος της Ο.Ε. κ. Αναστάσιος Γαζής, Αντιδήμαρχος, έδωσε τον λόγο στην κα Μαυρέτα Καρύδη, δικηγόρο του Δήμου, η οποία  εισηγούμενη το θέμα έθεσε υπόψη των μελών της Επιτροπής την εξής γνωμοδότησή της:

«Περιήλθε εις γνώση μου η αριθ’ Α 160/2023  απόφαση του Μονομελούς Διοικητικού Πρωτοδικείου Μεσολογγίου, δυνάμει της οποίας μεταξύ άλλων περιέχονται τα ακόλουθα:

Εν προκειμένω, η προσβαλλόμενη απόφαση παρίσταται επαρκώς αιτιολογημένη, καθότι σ’ αυτήν μνημονεύονται, μεταξύ άλλων, οι διατάξεις του άρθρου 30 του ν.1650/1986, όπως ίσχυαν κατά τον κρίσιμο χρόνο, ως προς τη θεμελίωση των ένδικων παραβάσεων, καθώς και τα κριτήρια που πρέπει να ληφθούν υπόψη για την επιμέτρηση του ενδίκου προστίμου, περιγράφονται επίσης και τα διαπιστωθέντα πραγματικά περιστατικά  ενόψει των οποίων επιβάλλεται η έκδοσή της, ενώ άλλωστε, η αιτιολογία της, κατά τα δεκτά και στην τέταρτη σκέψη της παρούσας, νομίμως συμπληρώνεται από τα λοιπά στοιχεία του φακέλου και ειδικότερα, από την σχετική έκθεση αυτοψίας των αρμοδίων υπαλλήλων του Τμήματος Περιβάλλοντος Υδροοικονομίας και Χωρικού Σχεδιασμού της Περιφερειακής Ενότητας Λευκάδας της καθής, δεν απαιτείται, ως ουσιώδης τύπος, η αναγραφή του χρόνου τέλεσης των επίδικων παραβάσεων στο σώμα της προσβαλλόμενης απόφασης. Τέλος το ύψος του  ενδίκου προστίμου, ενόψει της φύσης και της σοβαρότητας των παραβάσεων, που αφορούν στην υποβάθμιση του περιβάλλοντος μέσω της αλλοίωσης της φυσικής κατάστασης του εδάφους του εν λόγω νησιού καθώς και των προβλεπόμενων στο νόμο ορίων διακύμανσης αυτού (από 500 έως 2.000.000 ευρώ), κρίνεται προσήκον και εύλογο. 


Επειδή η ως άνω απόφαση επιδόθηκε στις 18 Ιουλίου  2023 και αρχίζει να εκπνέει η προθεσμία τυχόν άσκησης  έφεσης. 

Επειδή η νομολογία έχει κρίνει για τις διαφορές που αποτιμώνται εις χρήμα  όπως  παρούσα διαφορά  δεν επιδέχεται έφεση κάτω των 5.000 ευρώ .
 Εισηγούμαι 
Να τεθεί  το θέμα στην  συνεδρίαση της ΟΕ ώστε να αποφασίσει περί μη άσκησης έφεσης του Δήμου Λευκάδας, κατά της αριθ’ Α160/2023 απόφασης του Μονομελούς  Διοικητικού Πρωτοδικείου Μεσολογγίου μεταβατικής έδρας Λευκάδας.»



Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
ΑΠΟΦΑΣΙΖΕΙ ΟΜΟΦΩΝΑ

Δεν ασκείται έφεση του Δήμου Λευκάδας, κατά της αριθ’ Α160/2023 απόφασης του Μονομελούς  Διοικητικού Πρωτοδικείου Μεσολογγίου μεταβατικής έδρας Λευκάδας.  



Η απόφαση αυτή πήρε αύξοντα αριθμό: 311/2023.              
     

        Ο Πρόεδρος 

                          

 Τα Μέλη

     
              ΓΑΖΗΣ ΑΝΑΣΤΑΣΙΟΣ[image: image1.png]

